|  |
| --- |
| sprendimas |
| **Dėl mokyklinio autobuso perdavimo pagal panaudos sutartį** |

 **projektas**

 **reg. Nr. T-**

**2.20. darbotvarkės klausimas**

|  |  |  |
| --- | --- | --- |
| 2019 m. rugsėjo d.  | Nr. | T1- |
| Pasvalys |

Vadovaudamasi Lietuvos Respublikos vietos savivaldos įstatymo 16 straipsnio 2 dalies 27 punktu, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 14 straipsniu, Valstybės turto perdavimo panaudos pagrindais laikinai neatlygintinai valdyti ir naudotis tvarkos aprašu, patvirtintu Lietuvos Respublikos Vyriausybės 2002 m. gruodžio 3 d. nutarimu Nr. 1890 „Dėl valstybės turto perdavimo panaudos pagrindais laikinai neatlygintinai valdyti ir naudotis tvarkos aprašo patvirtinimo“ (Lietuvos Respublikos Vyriausybės 2014 m. lapkričio 5 d. nutarimo Nr. 1230 redakcija) (su visais aktualiais pakeitimais), Savivaldybei perduoto valstybės turto valdymo, naudojimo ir disponavimo juo patikėjimo teise tvarkos aprašu, patvirtintu Pasvalio rajono savivaldybės tarybos 2011 m. kovo 30 d. sprendimu Nr. T1-49 „Dėl Savivaldybei perduoto valstybės turto valdymo, naudojimo ir disponavimo juo patikėjimo teise tvarkos aprašo patvirtinimo“ bei atsižvelgdama į Pasvalio r. Narteikių mokyklos-darželio „Linelis“ 2019 m. rugsėjo 10 d. raštą Nr. SD-35 „Dėl mokyklinio autobuso panaudos sutarties“, Pasvalio rajono savivaldybės taryba nusprendžia:

1. Perduoti Pasvalio r. Narteikių mokyklai-darželiui „Linelis“ 1 metams pagal panaudos sutartį laikinai neatlygintinai valdyti ir naudotis valstybei nuosavybės teise priklausantį, šiuo metu Pasvalio rajono savivaldybės administracijos patikėjimo teise valdomą turtą – mokyklinį autobusą „Mercedes-Benz Sprinter 308“ (inventorinis Nr. 120600001, identifikavimo Nr. WDB9036631R442100, valstybinis Nr. TVE 619, įsigijimo metai – 2002), kurio pradinė vertė – 26 674,00 Eur, likutinė vertė 2019 m. rugpjūčio 31 d. – 0,00 Eur, Pasvalio r. Narteikių mokyklos-darželio „Linelis“ nuostatuose numatytai veiklai vykdyti.

2. Įgalioti Savivaldybės administracijos direktorių pasirašyti 1 punkte nurodyto turto panaudos sutartį bei perdavimo ir priėmimo aktą.

Sprendimas per vieną mėnesį gali būti skundžiamas Regionų apygardos administraciniam teismui, skundą (prašymą) paduodant bet kuriuose šio teismo rūmuose, Lietuvos Respublikos administracinių bylų teisenos įstatymo nustatyta tvarka.

Savivaldybės meras

Parengė

Strateginio planavimo ir investicijų skyriaus

vyriausioji specialistė

V. Antanavičienė

2019-09-10 tel. (8 451) 54 114

Suderinta DVS Nr. RTS-212

Pasvalio rajono savivaldybės tarybai

**AIŠKINAMASIS RAŠTAS**

|  |
| --- |
| **Dėl mokyklinio autobuso perdavimo pagal panaudos sutartį** |

2019 m. rugsėjo 10 d.

Pasvalys

**1. Problemos esmė.**

Sprendimo projektas parengtas atsižvelgiant į Pasvalio r. Narteikių mokyklos-darželio „Linelis“ 2019 m. rugsėjo 10 d. raštą Nr. SD-35 „Dėl mokyklinio autobuso panaudos sutarties“ kuriuo prašoma pratęsti 2014 m. spalio 1 d. su Savivaldybės administracija 5 metams sudarytą panaudos sutartį dėl valstybės turto – mokyklinio autobuso perdavimo.

Vadovaujantis Lietuvos Respublikos Vyriausybės 2002 m. gruodžio 3 d. nutarimu Nr. 1890 „Dėl valstybės turto perdavimo panaudos pagrindais laikinai neatlygintinai valdyti ir naudotis tvarkos aprašo patvirtinimo“, Savivaldybei perduoto valstybės turto valdymo, naudojimo ir disponavimo juo patikėjimo teise tvarkos aprašu, patvirtintu Pasvalio rajono savivaldybės tarybos 2011 m. kovo 30 d. sprendimu Nr. 49, Savivaldybei patikėjimo teise valdyti perduotas valstybės turtas apskaitomas Savivaldybės administracijoje, o kitoms savivaldybės biudžetinės įstaigoms šis turtas perduodamas Savivaldybės tarybos sprendimu laikinai neatlygintinai naudotis pagal panaudos sutartį.

**2. Kokios siūlomos naujos teisinio reguliavimo nuostatos ir kokių rezultatų laukiama.** Naujų teisinio reguliavimo nuostatų nesiūloma.

**3. Skaičiavimai, išlaidų sąmatos, finansavimo šaltiniai**.

Sprendimo projekto įgyvendinimui lėšų nereikia.

**4. Numatomo teisinio reguliavimo poveikio vertinimo rezultatai galimos neigiamos priimto sprendimo pasekmės ir kokių priemonių reikėtų imtis, kad tokių pasekmių būtų išvengta**

Priėmus sprendimo projektą, neigiamų pasekmių nenumatoma.

**5. Jeigu sprendimui įgyvendinti reikia įgyvendinamųjų teisės aktų, – kas ir kada juos turėtų priimti –** nereikia.

**6. Sprendimo projekto iniciatoriai.** Pasvalio rajono savivaldybės administracijos Strateginio planavimo ir investicijų skyriaus.

**7. Sprendimo projekto rengimo metu gauti specialistų vertinimai ir išvados**

Sprendimo projektui pritarta.

Strateginio planavimo ir investicijų skyriaus

vyriausioji specialistė Virginija Antanavičienė